Philippe Djian eo an hini en doa skrivet ar romant 37°2 le matin.  An daou levr-mañ a ginnigan asambles peogwir int kentañ ha trede hini un deiroberenn ; hag  a-benn ar fin neus nemet al liammoù etrezo on dedennet ganto. Istor Assassins on bet plijetoch ganti eget gant an hini all peogwir ez eus kalzig a suspens, da vareoù zo dan nebeutañ. Neo ket gwall wirheñvel an darvoudoù a vez kontet deomp met lennet e vez buan hag hep displijadur, hep leuskel ur roud don en eñvor kennebeut. Perak em eus bet choant da gaozeal diwar o fenn neuze ? Peogwir e weler haroz Sainte-Bob, skrivagner anezhañ, o sevel an daou romant kent, en ur vevañ ur vuhez nhe deus ket kalz  tra da welet gant an istorioù a gont, er fedoù, met och adimplijout en e zoare dezhañ an dud a zo tro-dro dezhañ evit e levrioù, en ur cheñch anezho pe get hervez ar pezh en deus choant da lakaat anezho da ober pe da skeudenniñ, hervez he charantezioù hag e choantoù dial. Kavet em eus farsus diskoachañ al liammoù etre an tudennoù eus an eil levr degile. Dreist-holl peo anat emañ pell buhez haroz Sainte-Bob diouzh buhez ar skrivagner choazh. Ur seurt mise en abyme zo, graet gant ar skrivagner hep  terriñ e benn, diwar choari kentoch ! Dedennus.